L-Awtorità tax-Xandir widdbet lil Karl Stagno Navarra għal-lingwaġġ li juża waqt il-programm Pjazza. L-Awtorità għaddiet dan il-kumment waqt li ppubblikat deċiżjoni dwar ilment imressaq minn Prof. Kevin Cassar. Prof. Cassar ilmenta li l-preżentatur għamel kummenti foloz u malizzjużi fil-konfront tiegħu wara intervista li saritlu minn Andrew Azzopardi fuq l-istazzjon 103 fis-27 ta' Frar 2021. Aqra dwar dak li qal Prof Cassar Filmat: B'sistema t'edukazzjoni fqira, il-poplu jivvota lill-korrott – Kevin Cassar L-Awtorità filwaqt li laqgħetx l-ilment minħabba li Prof. Cassar qatt ma talab dritt ta' risposta mingħand l-istazzjon, stqarret li kull analiżi politika jew saħansitra kritika fuq materja kurrenti għandha ssir b'rispett u b'attenzjoni. "L-Awtorità tħoss li f'dan il-każ kien hemm nuqqas min-naħa tal-preżentatur u allura tal-istazzjon." L-Awtorità tgħid li ma tistax tinjora li l-kummenti ta' Stagno Navarra ma kinux jirriflettu fedelment dak li effettivament qal Prof. Kevin Cassar fl-intervista tiegħu. .td_uid_3_605fb92549ba2_rand.td-a-rec-img{text-align:left}.td_uid_3_605fb92549ba2_rand.td-a-rec-img img{margin:0 auto 0 0}